དེ་ཡང་རླུང་གི་གོ་ལའི་ནང་ཐོག་མར་ཡང་རླུང་དང༌།ཧེ་ལི་ཡམ།ན་རླུང།ཟེ་ཚེའི་རླུང་སོགས་ཡོད་པ་ནི་དེང་དུས་ཀྱི་གཟའ་སྐར་ཕུར་བུའི་རླུང་གི་གོ་ལ་དང་འདྲ།ཡང་ན།དེར་ནག་རྫས་འབར་རླངས་ཕོན་ཆེན་པོ་ཞིག་ཡོད་པ་དེ་གཟའ་སྐར་པ་སངས་ཀྱི་རླུང་གི་གོ་ལ་དང་མཚུངས།ཐོག་མར་ས་གཞི་འདིའི་རླུང་གི་གོ་ལའི་ནང་སྲོག་འཛིན་གྱི་རླུང་ཉུང་ཤས་ཞིག་ལས་མེད་པ་ལ་ཕྱིས་སུ་དེའི་ནང་སྲོག་འཛིན་གྱི་རླུང་ཇི་ལྟར་འཕེལ་རྒྱས་སུ་ཕྱིན་པ་ཡིན་ཅེ་ན།དེ་ནི་ཕལ་ཆེ་བ་རྩི་ཤིང་ལ་བརྟེན་ནས་འཕེལ་རྒྱས་བྱུང་བ་ཞིག་ཡིན་ཏེ།རྩི་ཤིང་དེ་དག་གིས་ནག་རྫས་འབར་རླངས་འཚོ་བཅུད་དུ་བསྟེན་ཏེ་སྲོག་འཛིན་གྱི་རླུང་ཕྱིར་བཏོན་བྱེད་པ་ཡིན་པའི་ཕྱིར་རོ།།